CELEX: 62012CN0274
Language: fi
Date: 2012-06-01 00:00:00
Title: Asia C-274/12 P: Valitus, jonka Telefónica SA on tehnyt 1.6.2012 unionin yleisen tuomioistuimen (kahdeksas jaosto) asiassa T-228/10, Telefónica v. komissio, 21.3.2012 antamasta määräyksestä

28.7.2012   
            
            
               FI
            
            
               Euroopan unionin virallinen lehti
            
            
               C 227/15
            
         Valitus, jonka Telefónica SA on tehnyt 1.6.2012 unionin yleisen tuomioistuimen (kahdeksas jaosto) asiassa T-228/10, Telefónica v. komissio, 21.3.2012 antamasta määräyksestä
   (Asia C-274/12 P)
   2012/C 227/21
   Oikeudenkäyntikieli: espanja
   
      Asianosaiset
   
   
      Valittaja: Telefónica SA (edustajat: abogado J. Ruiz Calzado, Rechtsanwalt M. Núñez-Müller ja abogado J. Domínguez Pérez)
   
      Muu osapuoli: Euroopan komissio
   
      Vaatimukset
   
   
               —
            
            
               Valituksenalainen määräys on kumottava
            
         
               —
            
            
               asiassa T-228/10 nostettu kumoamiskanne on tutkittava ja asia on palautettava unionin yleiseen tuomioistuimen käsiteltäväksi
            
         
               —
            
            
               komissio on velvoitettava korvaamaan kanteen tutkittavaksi ottamista koskevista menettelyistä kummassakin oikeusasteessa aiheutuneet oikeudenkäyntikulut.
            
         
      Oikeudelliset perusteet ja pääasialliset perustelut
   
   
               1)
            
            
               Unionin yleinen tuomioistuin on tehnyt oikeudellisen virheen antaessaan määräyksen, joka loukkaa oikeutta tehokkaaseen oikeussuojaan. Esittäessään yleisen toteamuksen siitä, että ennakkoratkaisupyyntömenettely olisi aina asianmukainen ja mahdollinen, unionin yleinen tuomioistuin loukkaa ihmisoikeuksista ja perusvapauksista tehdyn yleissopimuksen 6 ja 13 artiklaan perustuvaa kantajan oikeutta tehokkaaseen oikeussuojaan, joka on nimenomaisesti tunnustettu Euroopan unionin perusoikeuskirjan 47 artiklassa.
            
         
               2)
            
            
               Unionin yleinen tuomioistuin on tehnyt oikeudellisen virheen, kun se on tulkinnut moniselitteisesti oikeuskäytäntöä, joka koskee valtiontuista tehdyistä sellaisista päätöksistä nostettujen kanteiden tutkittavaksi ottamista, joissa tukijärjestelmä todetaan lainvastaiseksi ja yhteismarkkinoille soveltumattomaksi.
            
         
               3)
            
            
               Unionin tuomioistuin on tulkinnut SEUT 263 artiklan neljännen kohdan loppuosaa virheellisesti. Unionin yleinen tuomioistuin toteaa oikeudellisesti virheellisesti, että riidanalaisen päätöksen kaltaiset valtiontukia koskevat päätökset edellyttävät perustamissopimuksen uudessa määräyksessä tarkoitettuja täytäntöönpanotoimenpiteitä. Unionin yleinen tuomioistuin sivuuttaa määräyksessään sen, että valtiontukia koskevalla kielteisellä päätöksellä on välitön oikeusvaikutus, se johtaa välittömästi myönnettyjen tukien lainvastaisuuteen ja merkitsee tavallisesti jäsenvaltioiden velvollisuutta periä ne takaisin.